**Ye**, aikaisemmin **Kanye Omari West**, (s. 8. kesäkuuta 1977 Atlanta, Georgia, Yhdysvallat) on yhdysvaltalainen hip hop -artisti, lauluntekijä, tuottaja, ohjaaja, yrittäjä ja muoti- ja pelisuunnittelija. West tuli tunnetuksi tuotettuaan Jay-Z:n vuoden 2001 *The Blueprint* -albumille useita hiteiksi muodostuneita kappaleita. Westin alkuajan tuotantotyylille tyypillistä oli yhdistää vanhoja soul- ja R&B-sampleja rumpuihin ja muihin instrumentteihin. Westin tyyli on vaihdellut hänen uransa aikana perinteisestä hip-hopista electropoppiin.

Muusikon uransa lisäksi West tunnetaan suorasanaisena ja keskustelua herättävänä henkilönä johtuen hänen useista julkisista lausunnoistaan. West on suunnitellut kenkiä muun muassa Nikelle, Adidakselle ja Louis Vuittonille. Hän on perustanut myös oman levy-yhtiön, GOOD Musicin, jonka artisteja ovat muun muassa John Legend ja Pusha T.

Nuoruus
-------

Kanye Westillä ei ole sisaruksia. Hänen vanhempansa erosivat hänen ollessaan 3-vuotias ja hän muutti äitinsä kanssa Atlantasta Chicagoon. Chicagon hän mainitsee useissa kappaleissakin, kuten *Homecoming*. Siellä hän vietti seuraavat seitsemän vuotta elämästään kunnes hän muutti vuodeksi Kiinaan. Palattuaan Yhdysvaltoihin hän alkoi tuottaa biittejä, joita hän myi muille artisteille.

Nuoruutensa Chicagossa viettänyt West aloitti räppäämisen kolmannella luokalla. Teini-ikäisenä hän muun muassa myi vaatteita Gapin liikkeessä. Hän jätti taidekoulun kesken päätettyään keskittyä kokonaan muusikon uran luomiseen 1990-luvun loppupuolella.

Uran vaiheet
------------

Vielä 2000-luvun alussa Kanye West tunnettiin ainoastaan tuottajana. Tuotettuaan ensin kappaleita tuntemattomille chicagolaisille hip hop -artisteille hänen onnistui saada yksi kappale vuonna 2000 ilmestyneelle Jay-Z:n *The Dynasty* -albumille. Seuraavana vuonna ilmestyneellä Jay-Z:n *The Blueprint* -albumilla jo neljä kappaletta oli hänen tuotantoaan. Yksi näistä kappaleista oli levyn ensimmäinen single "Izzo (H.O.V.A)", josta tuli Westin ensimmäinen hitti. Toinen merkittävä Kanyen tuottama kappale levyllä oli "Heart Of The City". *The Blueprintin* jälkeen Kanyesta tuli yksi hiphop-maailman suosituimmista tuottajista ja hitintekijöistä. Vaikka Kanye itse myös räppäsi tuottamisen ohella, ihmiset olivat kiinnostuneita ainoastaan hänen tuottajankyvyistään. Hän yritti pitkään saada levytyssopimusta ja solmi lopulta sopimuksen Roc-A-Fella Recordsin kanssa.

Alkuvuonna 2004 ilmestyi Kanye Westin ensimmäinen albumi *The College Dropout*. Levy oli kaupallinen menestys ja myös kriitikot ylistivät sitä mediassa. Levyltä julkaistiin viisi singleä, muun muassa "Through The Wire" ja "Jesus Walks". Vuonna 2005 ilmestynyt *Late Registration* -albumi nousi myös suureksi hitiksi ja sai kriitikoilta hyviä arvosteluja. Levyn singlejä ovat esimerkiksi "Gold Digger" ja "Touch The Sky". *Touch The Sky*-musiikkivideolla esiintyi myös Pamela Anderson.

Vuonna 2005–2007 ilmestyi *Freshmen Adjustment* -trilogia. Levyt olivat kokoelmia, jotka sisälsi aiemmin julkaisemattomia kappaleita. Moni kappaleista on aikaisemmilta mixtapeilta kuten "I'm Good" ja "Get Well Soon". Albumi ei kuitenkaan ollut Roc-A-Fella-julkaisu, eikä sitä useinkaan nähdä virallisena Kanye West -albumina. Toukokuussa 2006 ilmestyi *Late Orchestration*, joka on legendaarisilla Abbey Road -studioilla äänitetty livealbumi.

Kanye Westin kolmas studioalbumi *Graduation* julkaistiin vuonna 2007. Se nousi Yhdysvaltoissa Billboardin albumilistan ykköseksi. Albumi sisälsi hittisinglet "Stronger" (sisältää samplen Daft Punkin kappaleesta "Harder, Better, Faster, Stronger"), "Good Life" (T-Painin kanssa) (samplattu Michael Jacksonin kappaleesta "P.Y.T. (Pretty Young Thing") ja "Homecoming" (Chris Martinin kanssa).

Westin neljäs studioalbumi *808s & Heartbreak* julkaistiin 25. marraskuuta 2008. Kanye West ei räppää albumilla lainkaan, vaan laulaa kaikki kappaleet käyttäen Autotune-efektiä. Albumilta julkaistiin singlet "Love Lockdown", "Heartless", "Amazing" ja "Paranoid". Albumi kuvaa Kanye Westin ikävää äitiään kohtaan, joka kuoli 10. marraskuuta 2007. TMZ.comin saamien tietojen mukaan tämä kuoli leikkauksesta johtuviin komplikaatioihin. Tarkkaa tietoa leikkauksen laadusta ei ole, mutta joidenkin huhujen mukaan kyseessä oli plastiikkakirurginen operaatio.

Kanye West lähti vuoden 2009 loppupuolella hermolomalle Honoluluun, Havaijille häneen kohdistuvan negatiivisen draaman takia, joka syntyi siitä kun hän keskeytti Taylor Swiftin kiitospuheen MTV:n Music Video Awards -gaalassa vuonna 2009. Hän nauhoitti Honolulussa viidennen albuminsa, My Beautiful Dark Twisted Fantasyn, joka julkaistiin marraskuussa 2010. Albumilta julkaistiin neljä singleä, "Power", "Monster", "Runaway" ja "All of the Lights". Albumi sai todella positiivista palautetta kriitikoilta ja sitä pidetään hip-hop musiikin kulmakivenä.

West julkaisi elokuussa 2011 yhteisalbumin Jay-Zn kanssa ja albumilta julkaistiin seitsemän singleä. Albumin oli alussa tarkoitus olla viiden kappaleen extended play, mutta se lopulta muovautui kokonaiseksi albumiksi. Syyskuussa 2012 West julkaisi kokoelma-albumin Cruel Summer, joka sisälsi kappaleita levy-yhtiönsä GOOD Musicin artisteilta.

West aloitti kuudennen sooloalbuminsa, *Yeezuksen* tuottamisen vuonna 2013 Pariisissa, hän julkaisi albuminsa heinäkuussa 2013 kahden singlen kera, "Black Skinhead" ja "Bound 2". West mainosti albumiansa näyttämällä musiikkivideoita televisiossa ja mainostauluissa. Hän lähti vuoden 2013 loppupuolella kiertueelle Kendrick Lamarin kanssa.

West julkaisi vuosien 2014-2015 aikana neljä uutta singleä: *FourFiveSeconds*, *Only One*, *Facts* ja *All Day*. West julkaisi seitsemännen sooloalbuminsa helmikuussa 2016, *The Life of Pablon*. Hän esitti albumin ensimmäistä kertaa Madison Square Gardenissa osana uuden vaatemallistonsa esittelyä. Hän suunnitteli julkaisevansa uuden studioalbumin *TurboGrafx 16*:n vuoden 2016 kesällä. Heinäkuussa ilmestyi uusi single, *Champions* tulevalta *Cruel Winter* -studioalbumilta.

Elokuussa 2016 West lähti *Saint Pablo Tour* -nimiselle kiertuelle, joka loppui kesken vaimonsa Kim Kardashianin ryöstön ja erinäisten sairauskohtausten takia. Tämän jälkeen West piti vuoden mittaisen tauon julkisuudesta, jolloin hän oli Wyomingissa työskentelemässä uuden musiikin parissa.

Vuonna 2018 West palasi julkisuuteen ja tiedotti Twitterissä kahden tulevan albumin julkaisupäivät: 1. kesäkuuta ilmestyisi hänen kahdeksas studioalbuminsa, ja yhteisprojekti Kid Cudin kanssa 8. kesäkuuta (Kids See Ghosts). West julkaisi huhtikuun lopussa kappaleet *Lift Yourself* ja *Ye VS. the People*. Yhdysvaltalainen hip-hop artisti Travis Scott julkaisi esikoissinglensä tulevalle AstroWorld-projektille, *Watch* 3. toukokuuta. Kappaleella vieraili Lil Uzi Vert ja West. 25. toukokuuta 2018 rap-artisti Pusha T julkaisi *Daytona*-albumin, jonka tuottajana West toimi. Seuraavalla viikolla West julkaisi oman *Ye*-albuminsa. Pian tämän jälkeen julkaistiin Kid Cudin kanssa tehty *Kids See Ghosts*. Kesäkuussa julkaistiin myös Nasin albumi *Nasir* ja Teyana Taylorin levy *K.T.S.E.*, joiden päätuottajana West toimi.

Syksyllä 2018 West ilmoitti työstävänsä seuraavaa *Yandhi*-nimistä albumiaan ja ilmoitti julkaisupäiväksi 29. syyskuuta. *Yandhi* ei kuitenkaan ilmestynyt ja pian Westin vaimo Kim Kardashian ilmoitti uudeksi julkaisupäiväksi 23. marraskuuta. Julkaisupäivä lykkääntyi taas marraskuussa, kun West ilmoitti Twitterissä, ettei ole vielä valmis ja ilmoittaa julkaisupäivän, kun levy on valmis. Elokuussa 2019 Kardashian ilmoitti Westin uuden levyn *Jesus Is King* ilmestyväksi 27. syyskuuta, joten oletettavasti Yandhi on hylätty. Jesus Is King -albuminkin julkaisua kuitenkin lykättiin ja se ilmestyi lopulta 25. lokakuuta 2019.

Musiikki
--------

Kanye West joulukuussa 2008.
West on uransa aikana muuttanut useasti musiikkinsa tyylisuuntaa ja kokeillut rohkeasti uusia tyylejä. Hänen kaksi ensimmäistä albumiaan, *The College Dropout* ja *Late Registration* ottaa vaikutteita jazz- ja soul-musiikista, hän myös poikkesi "gangsta-rap-trendistä" käsittelemällä tavallisempia aiheita, kuten materialismia (All Falls Down) tai perhesuhteita. (Hey Mama & Family Business). Kolmas albuminsa, *Graduation* ottaa vaikutteita elektronista musiikista.
Neljännellä albumillaan (808s and Heartbreak) West lauloi räppäämisen sijaan ja käytti myös autotune-efektiä. Albumi oli tunnelmaltaan melankolinen ja minimalistinen. Westin viides albumi, My Beautiful Dark Twisted Fantasy on tyyliltään maksimalistinen ja siinä esiintyy lukuisia vierailevia artisteja, kuten hip-hop artisti Nicki Minaj tai folk-laulaja Bon Iver. Westin kuudes albumi, Yeezus on tyyliltään karkea ja se ottaa vaikutteita industrialista ja kokeellisesta hip-hopista. Westin seitsemäs albumi The Life of Pablo ottaa vaikutteita trap-musiikista (Pt. 2) ja gospelista. (Ultralight Beam) JESUS IS KING on gospelmusiikin ja räpin sekoituksesta syntynyt albumi, ja useat albumin samplet ovat gospelmusiikista leikattuja melodioita sekä laulua.

Liiketoimet
-----------

GOOD Music (lyhenne sanoista Getting Out Our Dreams) on Kanye Westin perustama levy-yhtiö. Yhtiön artisteja ovat muun muassa John Legend ja Big Sean. Hän on myös ilmoittanut julkaisevansa oman vaatemallistonsa, *Pastelle Clothing*in.

Pariisissa esiteltiin 22. tammikuuta 2009 Westin suunnittelemat lenkkarit Louis Vuittonille. West teki kenkiä myös Nikelle vuodesta 2009 vuoteen 2014 saakka. Näiden vuosien aikana hän ehti suunnittelemaan kolmet eri kenkäparit (Air Yeezy I 2009 ja Air Yeezy II josta tehtiin kaksi mallia 2012 & 2014). West päätti erota Nikelta johtuen siitä että Nike ei antanut Westille tarpeeksi vapautta kenkien suunnittelussa ja niiden tuotantomäärissä. 2015 West siirtyikin Adidaksen puolelle ja julkaisi ensimmäisen kenkäparinsa 14. Helmikuuta 2015. Westin suunnittelemat Adidas Yeezyt ovat tunnettuja nopeista loppuunmyyntiajoistaan: vuonna 2015 julkaistut Yeezy 350 "Turtle Dovet" myivät loppuun 12 minuutissa.

Talouslehti Forbes vahvisti huhtikuussa 2020 Westin omaisuuden arvoksi 1,3 miljardia Yhdysvaltain dollaria. Suurin osa Westin omaisuudesta muodostuu hänen ja Adidaksen kanssa yhteistyössä luodusta Yeezy-kenkäbrändistä, jonka Bank of America on arvioinut kolmen miljardin dollarin arvoiseksi vuonna 2019. Koska brändi kuuluu osittain Adidakselle, ei Forbes laskenut sen arvoa täysin mukaan omaan arvioonsa Westin omaisuudesta. Kenkäbrändin lisäksi Westillä on myös Yeezy-niminen vaatemerkki, jonka hän omistaa kokonaan itse. Tämän lisäksi West omistaa 21 miljoonan dollarin edestä kiinteistöjä, 3.8 miljoonan dollarin arvoisen autokokoelman sekä noin 297 tuhannen dollarin arvosta karjaa. West itse ilmoitti Forbesin uutisoinnin jälkeen omaisuutensa arvoksi 3,3 miljardia dollaria ja kyseenalaisti lehden metodin omaisuuden arvon laskemiseen.

Politiikka
----------

West tapasi Yhdysvaltojen presidentin Donald Trumpin New Yorkissa vuonna 2016, ja on kertonut kannattavansa häntä julkisesti. Huhtikuussa West tuki Trumpia Twitterin välityksellä ja mainitsi myös itse pyrkivänsä presidentiksi vuonna 2024. West on puhunut presidentiksi pyrkimisestä jo edeltävinä vuosinakin.

West kertoi kesäkuussa 2020 pyrkivänsä Yhdysvaltain presidentiksi saman vuoden vaaleissa.

Yksityiselämä
-------------

West oli naimisissa Kim Kardashianin kanssa. Pariskunnalla on neljä lasta, tyttäret North West (s. 15. kesäkuuta 2013) ja Chicago West (s. 15. tammikuuta 2018) sekä pojat Saint West (s. 5. joulukuuta 2015) ja Psalm West (9. toukokuuta 2019).*lähde?*

West on kärsinyt mielenterveysongelmista ja hän oli niistä johtuen loppuvuodesta 2016 sairaalahoidossa. Vuonna 2018 hän mainitsi tulleensa aiemmin riippuvaiseksi hänelle määrätystä opioidi-lääkkeestä, minkä on arveltu olevan hänen vuoden 2016 hermoromahduksensa taustatekijänä. Vuoden 2019 haastattelussa West kertoi, että hänellä on kaksisuuntainen mielialahäiriö. Kim Kardashian jätti erohakemuksen Kanye Westistä 19. helmikuuta 2021 ja avioeroprosessi saatiin lopullisesti päätökseen marraskuussa 2022.

West on viralliselta nimeltään *Ye* Los Angelesin tuomioistuimen hyväksyttyä nimen muutoksen 18. lokakuuta 2021. Uudessa nimessä ei ole erillistä suku- tai etunimeä.

Saavutukset
-----------

West on yksi maailman myydyimmistä artisteista 21 miljoonalla myydyllä albumilla ja 66 miljoonalla digitaalisella latauksella. Hän on voittanut 24 Grammy-palkintoa, mikä tekee hänestä yhden kaikkien aikojen eniten Grammy-palkintoja saaneista artisteista. Kuusi hänen albumiansa on päässyt *Rolling Stone* -lehden 500 kaikkien aikojen parhaimman albumin joukkoon. Samainen lehti valitsi Westin *My Beautiful Dark Twisted Fantasy* -albumin 2010-luvun parhaaksi albumiksi.

Diskografia
-----------

*Pääartikkeli: Kanye Westin diskografia*
### Studioalbumit

* *The College Dropout* (2004)
* *Late Registration* (2005)
* *Graduation* (2007)
* *808s & Heartbreak* (2008)
* *My Beautiful Dark Twisted Fantasy* (2010)
* *Yeezus* (2013)
* *The Life of Pablo* (2016)
* *Ye* (2018)
* *Jesus Is King* (2019)
* *Donda* (2021)

### Yhteistyöalbumit

* *Watch the Throne* (2011) (Jay-Z:n kanssa)
* *Cruel Summer* (2012) (GOOD Musicin kanssa)
* *Kids See Ghosts* (2018) (Kid Cudin kanssa, Kids See Ghosts)
* *Jesus Is Born* (2019) (Sunday Service Choirin kanssa)
* *Vultures 1* (2024) (Ty Dolla $ignin kanssa, ¥$)

Lähteet
-------

1. 1 2  Kantola, Iida: Uutuusdokumentti: Ruma totuus Kim Kardashianin ja Kanye Westin avioerosta paljastui *Ilta-Sanomat*.  7.8.2023. Viitattu 30.11.2023.
2. ↑  Elizabeth Aubrey: Kanye West officially changes his name to ‘Ye’ *Independent*.  19.10.2021. Viitattu 6.3.2022.
3. ↑  Kanye West *allmusic.com*. Viitattu 1.8.2011.
4. 1 2 3 4 5  Kanye West *Biography*. Viitattu 14.3.2019. (englanniksi)
5. ↑  Hollywood-julkkisten urat ennen tähteyttä: Maskottikana, siivooja, puhelinmyyjä... Iltalehti. Viitattu 9.1.2016.
6. ↑  Kanye West | Biography, Albums, Songs, & Facts *Encyclopedia Britannica*. Viitattu 14.3.2019. (englanniksi)
7. ↑  Genius: The Blueprint Credits
8. ↑  CapitalXtra: *10 Artists Who Got Knocked Back Before They Made It Big*
9. ↑  Genius: Kanye West - The College Dropout
10. ↑  Genius: Kanye West - Late Registration
11. ↑  Kanyetothe: *Is "Freshmen Adjustment" Trilogy Really Official?*
12. ↑  Red Bull TV: *Late Orchestration at Abbey Road* (Arkistoitu – Internet Archive)
13. ↑  Billboard 200: Graduation-albumin listasijoitus Yhdysvalloissa
14. ↑  WhoSampled: Kanye West - Graduation
15. ↑  TMZ: *Donda West Warned About Surgery* (12.11.2007)
16. ↑  Sean Michaels: *Kanye West makes first live appearance since Taylor Swift incident* The Guardian (10.6.2010)
17. ↑  Genius: Kanye West - My Beautiful Dark Twisted Fantasy
18. ↑  Genius: JAY-Z & Kanye West - Watch the Throne
19. ↑  Genius: Kanye West - Cruel Summer
20. ↑  Jon Caramanica: *Behind Kanye’s Mask* New York Times (16.6.2013)
21. ↑  Juan Weiner: *Kanye New Slaves @ Columbus Circle* YouTube (18.5.2013)
22. ↑  Consequence of Sound: Kanye West announces 2013 Yeezus tour, featuring Kendrick Lamar
23. ↑  Eric Renner Brown: *Everything you missed from Kanye West's 'TLOP' premiere* (11.2.2016) Entertainment Weekly
24. ↑  Andy James: *The Wait for ‘Turbo Grafx 16’ Continues, But Where Does Kanye Go From Here?* DJBooth (15.2.2017)
25. ↑  TMZ: *I've Gone to the Mountaintop To Make My New Album* (9.5.2017)
26. ↑  Jordan Bassett: *Kanye West new album – release date, title, and everything we know so far* NME (3.5.2018)
27. ↑  Kanye West's 'Yandhi': Everything We Know So Far *Highsnobiety*.  1.1.2019. Viitattu 2.1.2019. (englanniksi)
28. ↑  Jasmine Ting: Kim Kardashian West Hints at September 27 Drop Date *Papermag*.  31.8.2019. Viitattu 16.2.2024.
29. ↑  Lisa Respers France CNN: Kanye West finally drops his 'Jesus Is King' album *CNN*. Viitattu 25.10.2019.
30. ↑  Zack O'Malley Greenburg: Kanye West Is Now Officially A Billionaire—And He Really Wants The World To Know *Forbes*. Viitattu 22.6.2020. (englanniksi)
31. ↑  Kanye West disputes Forbes' confirmation he is now a billionaire: "It's $3.3 billion" *NME Music News, Reviews, Videos, Galleries, Tickets and Blogs | NME.COM*.  27.4.2020. Viitattu 22.6.2020. (englanniksi)
32. ↑  Yhdysvaltalaisräppäri Kanye West kertoo pyrkivänsä presidentiksi tulevissa vaaleissa *Ilta-Sanomat*.  5.7.2020. Viitattu 5.7.2020.
33. ↑  Psyykkinen kunto koheni hieman – Kanye West kotiutui sairaalasta *iltalehti.fi*. Viitattu 1.12.2016.
34. 1 2  Kanye West Gets Candid About His Bipolar Diagnosis, Says at One Point He Had to Be Handcuffed *PEOPLE.com*. Viitattu 27.10.2019. (englanniksi)
35. ↑  Rapper formerly known as Kanye West is now just Ye *AP NEWS*.  19.10.2021. Viitattu 19.10.2021. (englanniksi)
36. ↑  Kanye the quotable *Times Union (Albany)*. Viitattu 4.2.2015.
37. ↑  Kanye West Grammy Page *Grammy*.
38. ↑  The 500 Greatest Albums of All Time *Rolling Stone*.  22.9.2020. Viitattu 18.6.2021. (englanniksi)
39. ↑  Jon Dolan,Brittany Spanos,Simon Vozick-Levinson,Rob Sheffield,Charles Holmes,Christian Hoard,Joseph Hudak,Elias Leight,Suzy Exposito,Will Hermes,Angie Martoccio,David Browne,Hank Shteamer,Jon Freeman,Claire Shaffer,Brenna Ehrlich,Jonathan Bernstein,Jon Blistein,Nick Catucci,Brendan Klinkenberg,Danny Schwartz,Kory Grow, Jerry Portwood: The 100 Best Albums of the 2010s *Rolling Stone*.  3.12.2019. Viitattu 22.6.2020. (englanniksi)
40. ↑  Everything to Know About Kanye West's 2023 Album *Highsnobiety*.  15.11.2023. Viitattu 23.11.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kanye West**.
* Virallinen kotisivu (Arkistoitu – Internet Archive) (englanniksi)
* Fanisivu (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Yle

 |
|  |
| Muut | 
* IdRef

 |

 |

Kanye West



|  |  |
| --- | --- |
| Studioalbumit: | *The College Dropout* (2004)  ·  *Late Registration* (2005)  ·  *Graduation* (2007)  ·  *808s & Heartbreak* (2008)  ·  *My Beautiful Dark Twisted Fantasy* (2010)  ·  *Yeezus* (2013)  ·  *The Life of Pablo* (2016)  ·  *Ye* (2018)  ·  *Jesus Is King* (2019)  ·  *Donda* (2021) |
| Yhteistyöalbumit: | *Watch the Throne* (Jay-Z:n kanssa) (2011)  ·  *Cruel Summer* (GOOD Musicin kanssa) (2012)  ·  *Kids See Ghosts* (Kid Cudin kanssa) (2018)  ·  *Jesus Is Born* (Sunday Service Choirin kanssa) (2019) |
| Livealbumit: | *Late Orchestration* (2006)  ·  *VH1 Storytellers: Kanye West* (2010) |
| Singlet: | "Through the Wire" (2003)  ·  "All Falls Down" (feat. Syleena Johnson) (2004)  ·  "Jesus Walks" (2004)  ·  "The New Workout Plan" (2004)  ·  "Diamonds from Sierra Leone" (2005)  ·  "Gold Digger" (feat. Jamie Foxx) (2005)  ·  "Heard ’Em Say" (feat. Adam Levine) (2005)  ·  "Touch the Sky" (feat. Lupe Fiasco) (2006)  ·  "Drive Slow" (feat. Paul Wall, GLC) (2006)  ·  "Can’t Tell Me Nothing" (2007)  ·  "Stronger" (2007)  ·  "Good Life" (feat. T-Pain) (2007)  ·  "Flashing Lights" (feat. Dwele) (2007)  ·  "Homecoming" (feat. Chris Martin) (2008)  ·  "Love Lockdown" (2008)  ·  "Heartless" (2008)  ·  "Amazing" (feat. Young Jeezy) (2009)  ·  "Paranoid" (feat. Mr Hudson) (2009)  ·  "Power" (2010)  ·  "Runaway" (feat. Pusha T) (2010)  ·  "Monster" (feat. Jay-Z, Rick Ross, Nicki Minaj, Bon Iver) (2010)  ·  "All of the Lights" (feat. Rihanna) (2010)  ·  "Black Skinhead" (2013)  ·  "Bound 2" (2013)  ·  "Famous" (2016)  ·  "Father Stretch My Hands" (2016)  ·  "Fade" (2016)  ·  "Yikes" (2018)  ·  "All Mine" (2018)  ·  "Follow God" (2019)  ·  "Closed on Sunday" (2019) |